Document ID: 32006D0915

KOMISJONI OTSUS,
11. detsember 2006,
millega pikendatakse liikidesse Chamaecyparis Spach, Juniperus L. ja Pinus L. kuuluvate Jaapanist pärit taimede looduslikke või aretatud kääbusvorme käsitleva otsuse 2002/887/EÜ kehtivusaega
(teatavaks tehtud numbri K(2006) 5997 all)
(2006/915/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 15 lõiget 1,
võttes arvesse Ühendkuningriigi esitatud taotlust,
ning arvestades järgmist:
(1)
Komisjoni 8. novembri 2002. aasta otsusega 2002/887/EÜ, millega lubatakse teha erandeid teatavatest nõukogu direktiivi 2000/29/EÜ sätetest liikidesse Chamaecyparis Spach, Juniperus L. ja Pinus L. kuuluvate Jaapanist pärit taimede looduslike või aretatud kääbusvormide puhul, (2) on liikmesriikidele antud luba teha piiratud ajavahemikeks ja eritingimustel erandeid teatavatest nõukogu direktiivi 2000/29/EÜ sätetest liikidesse Chamaecyparis Spach, Juniperus L. ja Pinus L. kuuluvate Jaapanist pärit taimede looduslike või aretatud kääbusvormide puhul.
(2)
Kuna luba õigustavad asjaolud on endiselt kehtivad ja puudub uus teave, mis tingiks eritingimuste läbivaatamise, tuleks luba pikendada.
(3)
Seepärast tuleks otsuse 2002/887/EÜ kehtivusaega pikendada.
(4)
Käesoleva direktiiviga ettenähtud meetmed on kooskõlas alalise taimetervise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2002/887/EÜ muudetakse järgmiselt.
1.
Artikli 2 esimeses ja teises lõigus asendatakse kuupäevad “1. august 2005” ja “1. august 2006” vastavalt kuupäevadega “1. august 2007” ja “1. august 2008”.
2.
Artiklis 4 esitatud tabel asendatakse järgmise tabeliga:
“Taimed
Ajavahemik
Chamaecyparis:
1.1.2007 kuni 31.12.2008
Juniperus:
1.11.2006 kuni 31.3.2007 ja 1.11.2007 kuni 31.3.2008
Pinus:
1.1.2007 kuni 31.12.2008”
Artikkel 2
Käesolev otsus on adresseeritud liikmesriikidele.
Brüssel, 11. detsember 2006

Labels: 16
20
3
6
18
15